#### **Agder Historielag**

Postboks 136

4662 Kristiansand S

bankgiro 3000.20.36165

agder@historielagene.no

Mobil 458 65 237



Til stede:

Sigrid Tufteland

Dag Magne Johannesen

Per Christian Giving

Anne Tone Aanby

Olav Flottorp

Lars Petter Østeby

**Protokoll fra digitalt styremøte i Agder Historielag**

**tirsdag 17. januar 2023 kl. 15.45 - 17.45**

**Saksliste:**

**Sak 1/23: Godkjenning av innkalling og saksliste**

Godkjent uten anmerkninger/bemerkninger.

**Sak 2/23: Godkjenning av protokoll fra digitalt styremøte 21. november 22**

Godkjent uten anmerkninger/bemerkninger.

**Sak 3/23: Regnskapstall for 2022 og økonomi**

Regnskapsrapporten ble tatt til etterretning. Visse poster på regnskapet ber styret få nærmere forklaring på fra regnskapsfører.

**Sak 4/23: Årsmøtet 2023.**

Det ble bestemt at det skal sjekkes pris på ulike steder. Eks. Fevik Strand hotell, KUBEN i Arendal, eller Eikerapen Gjestegard som Agder Historielag har brukt til gjennomføring av årsmøte de siste årene.

Det ble også stilt spørsmål om hvilke tema som skal være på årsmøtet 2023. Forslag var lokallagenes årsskrift og hvordan skal lokale årsskrift fungere og/eller hjemmesidene til lokallagene. 300-årsjubileet til Arendal by i 2023 ble også nevnt som aktuelt og viktig tema.

Styret besluttet at arbeidsutvalget sjekker sted og priser og diskuterer tema og legger dette frem for styret på et digitalt styremøte om en 14 dagers tid.

**Sak 5/23: Årshjul for styret og plan for 2023**

Årsmelding og strategi- og handlingsplan bør være klart til neste styremøte. Arbeidsutvalget må ha et møte og forslag innen da, besluttet styret.

**Sak 6/23: Status for salg av barnevandringsboka- andre opplag**

Organisasjonssekretær Martin Ledang informerte om boksalget av 2. opplaget av «Ut, opp og fram» har gått bra, og at så å si samtlige eksemplarer av 2. opplaget nå enten er solgt eller er i butikker. Til neste styremøte vil Martin kunne presentere mer eksakte salgstall.

**Sak 7/23: Info om ny hjemmeside, prosessen og plan rundt dette**

Olav Flottorp kunne informere om jobben med ny hjemmeside som han jobber med. Den nye hjemmesiden er en hjemmeside hos Styreweb og har domenenavnet; agder.historielag247. Imidlertid vil domenavnene historielagene.no/agder og agderhistorielag.no bli linket opp til dette nye domenet, slik at disse kan benyttes som offisielle adresser til hjemmesiden. Flottorp har gjort en grundig jobb med dette. Webhotell/hosting av historielagene.no blir sagt opp hos Webhuset. Mailadresser og eierskap til domenet blir imidlertid beholdt.

Flottorp blir honorert av Agder Historielag for denne jobben, og han vil også være behjelpelig i forhold til de fire historielagene (Arendal, Søgne, Holum og Tveit) som har brukt historielagene.no som løsning, hvis de trenger teknisk assistanse, hjelp og kursing ift. å opprette ny hjemmeside med Styreweb sin løsning.

**Sak 8/23: Regionmøte for vestre del av fylket i mars?**

Martin hadde ikke vært i kontakt med Kvinesdal Historielag vedr et samarbeid rundt en lokallagssamling for de lokalhistoriske lagene lengst vest i fylket. Det ble avtalt at Martin skal gjøre dette omgående. Styret ser for seg en regionlagssamling vest i fylket til våren i samarbeid med Kvinesdal Historielag.

**Sak 9/23: Tilbakemeldinger fra sist regionsmøte i øst høsten 2022**

Det er ikke kommet inn skriftlige tilbakemeldinger, men de muntlige tilbakemeldingene fra deltakerne var utelukkende positive.

**Sak 10/23: Bokprosjekt med lokallag om utvandring?**

Martin la frem forslag om å forsøke et bokprosjekt om utvandring til USA fra Agder i samarbeid med lokalhistoriske lag fra Agder. Styret hadde en oppfatning om at dette vil være for omfattende og tidkrevende nå. Styret valgte derfor å ikke gå videre med dette.

**Sak 11/23: Neste styremøte**

Digitalt styremøte torsdag 9. februar kl. 15.30

**Sak 12/23: Eventuelt**

Martin informerte om at Statsarkivet i Kristiansand har kontaktet Agder Historielag med forespørsel om vi ønsker å hente all vår litteratur som har vært i Statsarkivets eie. Dette dreier seg om ca. 35 meter med bøker og kasser med bøker. Martin informerte om at jobben med å flytte dette er i gang, og at det i samråd med styreleder Birgit Attestog har blitt leid lagerplass i Kristiansand for disse. Olav Flottorp og Per Christian Giving tilbydde sin hjelp og assistanse til dugnadsarbeid rundt flytting av denne litteraturen.

Det ble også informert om at Risdal Touring ønsker å annonsere og ha noe stoff i Egde, samt ønsker å komme på årsmøtet for å reklamere for en tur i september i år til Minnesota, USA. Historielagsmedlemmer vil få 1500 kr i prisavslag når det gjelder denne turen.

Kristiansand, den 24/01- 23

*Martin Ledang*

Organisasjonssekretær